Edmund Husserl

Edmund Gustav Albrecht Husserl (Proßnitz, Moravia, 1859ko apirilaren 8a - Friburgo, 1938ko apirilaren 27a) alemaniar filosofoa izan zen.

 Bizitza eta lanak 
Hasieran zientziak, eta zientzien artean bereziki matematika ikasi zuen. Franz Brentanoren ikasle izan zen, eta hark eragin handia izan zuen Husserlengan. Irakasle izan zen, Hallen, Göttingenen eta Friburgon, harik eta, 1936an, bere judu jatorria zela eta, irakaskuntzatik kendu zuten arte. 

Kontzientzia ikertu eta deskribatu zuen, mundu objektiboaz nahiz irudimen hutsezkoaz nola jabetzen garen aurkitzeko asmoz; azken jomuga, berriz, sistema deduktibo formalen teoria orokorra eraikitzea zuen. Atera zituen ondorioen arabera, kontzientziak ez du jabegai dituen objektuez kanpoko existentziarik. Fenomenologia deritzo Husserlen filosofia-sistemari. Azken lanetan idealismoaren aldera lerratu zen, ez baitzien aitortzen objektuei kontzientziaz kanpoko izaterik.

Bere obra nagusiak Logical investigations (1900, «Logika ikerkuntzak») eta Ideas for a pure phenomenology (1907, «Fenomenologia huts baterako ideiak») dira.

 Erreferentziak 

Kategoria:Austriako filosofoak
Kategoria:Alemanezko idazleak
Kategoria:Alemaniako juduak
Kategoria:Alemaniako luterotarrak
Kategoria:Olomouc eskualdeko jendea
Kategoria:Fenomenologoak
Kategoria:Psikologiaren filosofoak
Kategoria:Gogamenaren filosofoak
Kategoria:Logikaren filosofoak
Kategoria:Austriako luterotarrak
Kategoria:Ideien historia